[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 31.10.2006

SEC(2006) 1410 τελικό

ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 6 ΣΤΟ ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2006 ΓΕΝΙΚΗ ΚΑΤΑΣΤΑΣΗ ΕΣΟΔΩΝ

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ Τμήμα III - Επιτροπή

(υποβληθέν από την Επιτροπή)

ΠΡΟΣΧΕΔΙΟ ΔΙΟΡΘΩΤΙΚΟΥ ΠΡΟΫΠΟΛΟΓΙΣΜΟΥ ΑΡΙΘ. 6 ΣΤΟ ΓΕΝΙΚΟ ΠΡΟΫΠΟΛΟΓΙΣΜΟ ΤΟΥ 2006 ΓΕΝΙΚΗ ΚΑΤΑΣΤΑΣΗ ΕΣΟΔΩΝ

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ Τμήμα III - Επιτροπή

Έχοντας υπόψη:

- τη Συνθήκη για την ίδρυση της Ευρωπαϊκής Κοινότητας και ιδίως το άρθρο 272,

- τη Συνθήκη για την ίδρυση της Ευρωπαϊκής Κοινότητας Ατομικής Ενέργειας και ιδίως το άρθρο 177,

- τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων[1], και ιδίως το άρθρο 37,

Η Ευρωπαϊκή Επιτροπή διαβιβάζει στην αρμόδια για τον προϋπολογισμό αρχή το προσχέδιο του διορθωτικού προϋπολογισμού αριθ. 6 στον προϋπολογισμό του 2006 για τους λόγους που αναφέρονται στην αιτιολογική έκθεση που ακολουθεί.

ΠΙΝΑΚΑΣ ΠΕΡΙΕΧΟΜΕΝΩΝ

1. Εισαγωγή 4

2. Αύξηση των προβλέψεων εσόδων 4

2.1. Αναθεώρηση των προβλέψεων των υπολοίπων ΦΠΑ και ΑΕΕ 4

2.2. Αναθεώρηση των προβλέψεων των παραδοσιακών ίδιων πόρων 5

2.3. Λοιπά έσοδα 5

2.4. Τεχνικές τροποποιήσεις 5

3. Υποτομέας 1α: Μείωση των πιστώσεων για το ΕΓΤΠΕ-Εγγυήσεις 6

4. Τομέας 2 7

4.1. Μείωση των πιστώσεων πληρωμών για τα Διαρθρωτικά Ταμεία και το Ταμείο Συνοχής 7

4.2. Τροποποίηση των παρατηρήσεων της γραμμής 13 03 08 9

5. Τομέας 7 10

5.1. Μείωση των πιστώσεων πληρωμών για το SAPARD 10

5.2. ISPA 11

5.3. Κύπρος 11

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΩΝ ΔΗΜΟΣΙΟΝΟΜΙΚΩΝ ΠΡΟΟΠΤΙΚΩΝ 12

ΓΕΝΙΚΗ ΚΑΤΑΣΤΑΣΗ ΕΣΟΔΩΝ

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ

Η γενική κατάσταση εσόδων και η κατάσταση εσόδων και δαπανών ανά τμήμα διαβιβάζονται χωριστά μέσω του συστήματος SEI-BUD. Η απόδοση στα αγγλικά της γενικής κατάστασης εσόδων και της κατάστασης εσόδων και δαπανών ανά τμήμα επισυνάπτεται προς ενημέρωση με τη μορφή δημοσιονομικού παραρτήματος.

1. εισαγωγη

Η Επιτροπή παρουσιάζει το παρόν προσχέδιο διορθωτικού προϋπολογισμού (ΠΔΠ) αριθ. 6 για το 2006 ώστε να λάβει υπόψη τις ακόλουθες έκτακτες περιστάσεις:

- την ανάγκη να εγγραφεί στον προϋπολογισμό ουσιώδης αύξηση των προβλέψεων για τα έσοδα, ιδιαίτερα για την αναθεώρηση των προβλέψεων των υπολοίπων ΦΠΑ και ΑΕΕ και των παραδοσιακών ίδιων πόρων (2.470 εκατομμύρια ευρώ)[2]·

- την ανάγκη μείωσης των πιστώσεων πληρωμών στις γραμμές του προϋπολογισμού για τους τομείς 1, 2 και 7 (3.906 εκατομμύρια ευρώ), αφού ληφθούν υπόψη οι αναδιατάξεις από άλλους τομείς που προτείνονται στη συνολική μεταφορά·

- επιπλέον, η Επιτροπή προτείνει την τροποποίηση των παρατηρήσεων στο άρθρο 1 1 1 του προϋπολογισμού για την αποθήκευση της ζάχαρης, καθώς και στο άρθρο 13 03 08 – Ευρωπαϊκό Ταμείο Περιφερειακής Ανάπτυξης (ΕΤΠΑ), τεχνική βοήθεια και καινοτόμες ενέργειες.

2. αυξηση των προβλεψεων εσοδων

2.1. Αναθεώρηση των προβλέψεων των υπολοίπων ΦΠΑ και ΑΕΕ

Βάσει του άρθρου 16 του κανονισμού (ΕΚ, Ευρατόμ) αριθ.1150/2000 του Συμβουλίου της 22ας Μαΐου 2000, η Επιτροπή προτείνει την αναθεώρηση των προβλέψεων των υπολοίπων ΦΠΑ και ΑΕΕ σύμφωνα με τις διαθέσιμες πληροφορίες αυξάνοντας τις κατά 1.639,5 εκατομμύρια ευρώ. Οι τροποποιήσεις αυτές αφορούν τα κεφάλαια 3 1 και 3 2 της πτυχής "έσοδα" του προϋπολογισμού.

Η αναθεώρηση του ΑΕΕ που πραγματοποιήθηκε από την Εθνική Στατιστική Υπηρεσία της Ελλάδας και υποβλήθηκε στην Επιτροπή βασίστηκε σε πολλά νέα στοιχεία και πηγές και οδήγησε στην σημαντική αύξηση των στοιχείων για το ΑΕΕ. Πριν αξιολογηθούν κατάλληλα τα αναθεωρημένα στοιχεία για το ΑΕΕ της Ελλάδας, πρέπει να πραγματοποιηθεί ενδελεχής εξέταση από την Eurostat. Δεδομένου του υψηλού βαθμού αβεβαιότητας που περιβάλει τα στοιχεία αυτά σήμερα, στον παρόντα διορθωτικό προϋπολογισμό πρέπει να διατηρηθεί η ένδειξη "p.m." για τα υπόλοιπα ΦΠΑ και ΑΕΕ της Ελλάδας.

Πρέπει να σημειωθεί ότι στο παρόν στάδιο, οι υπολογισμοί είναι προσωρινοί καθώς τα στοιχεία για το ΑΕΕ των κρατών μελών δεν έχουν ακόμη επιβεβαιωθεί. Το γεγονός αυτό μπορεί να οδηγήσει την Επιτροπή να αναθεωρήσει τα στοιχεία στη διάρκεια της διαδικασίας που αφορά το ΠΔΠ.

2.2. Αναθεώρηση των προβλέψεων των παραδοσιακών ίδιων πόρων

Ο διορθωτικός προϋπολογισμός αριθ. 3/2006 εκτίμησε το σύνολο των παραδοσιακών ιδίων πόρων σε καθαρό ποσό14.788,9 εκατομμυρίων ευρώ. Λαμβάνοντας υπόψη την αύξηση των ποσών που εισπράχθηκαν τους τελευταίους μήνες, το νέο σύνολο μπορεί να εκτιμηθεί στα 14.888,9 εκατομμύρια ευρώ. Συνεπώς, προτείνεται να εγγραφούν στον προϋπολογισμό τα συμπληρωματικά 100 εκατομμύρια ευρώ στο άρθρο 1 0 0 (γεωργικά τέλη).

2.3. Λοιπά έσοδα

- Επιστροφή κοινοτικών ενισχύσεων που δεν χρησιμοποιήθηκαν και δημοσιονομικών διορθώσεων στο πλαίσιο των διαρθρωτικών ταμείων.

Λαμβάνοντας υπόψη τα ποσά που εισπράχθηκαν για τις θέσεις 6 1 5 0 και 6 5 0 0 και υποθέτοντας ότι τα ποσά αυτά δεν θα επαναχρησιμοποιηθούν το τρέχον έτος προτείνεται να εγγραφεί στον προϋπολογισμό ποσό ύψους 220 εκατομμυρίων ευρώ.

- Τόκοι υπερημερίας και πρόστιμα

Τα κεφάλαια 7 0 και 7 1 της γενικής κατάστασης εσόδων καταγράφουν τους τόκους υπερημερίας και τα πρόστιμα. Στον προϋπολογισμό του 2006, είχε εγγραφεί ποσό 120 εκατομμυρίων ευρώ. Αν υπολογίσουμε τα ποσά τα οποία, στο στάδιο αυτό της χρήσης, έχουν εισπραχθεί ή θα εισπραχθούν πιθανότατα, προτείνεται να εγγραφεί συμπληρωματικό ποσό 470,5 εκατομμυρίων ευρώ.

- Δανειοληπτικές και δανειοδοτικές πράξεις

Λαμβάνοντας υπόψη την πορεία της εκτέλεσης για το άρθρο 8 1 0 (Αποπληρωμή και προϊόν των τόκων των ειδικών δανείων και επιχειρηματικών κεφαλαίων που χορηγούνται στο πλαίσιο της χρηματοδοτικής συνεργασίας με τις τρίτες χώρες της Λεκάνης της Μεσογείου) μπορεί να εγγραφεί συμπληρωματικό ποσό 30 εκατομμυρίων ευρώ.

- Διάφορα έσοδα

Προτείνεται επίσης να εγγραφεί συμπληρωματικό ποσό 10 εκατομμυρίων ευρώ για το άρθρο 9 0 0 ώστε να προσεγγίσουν οι προβλέψεις και η εκτέλεση.

2.4. Τεχνικές τροποποιήσεις

Προκειμένου να ληφθούν υπόψη τα ποσά σχετικά με τα ασυνήθη αποθέματα στον τομέα της ζάχαρης λόγω των προσχωρήσεων του 2004, κατέστη αναγκαίο να ενημερωθούν οι παρατηρήσεις του προϋπολογισμού του άρθρου 1 1 1 για τις εισφορές για την αποθεματοποίηση της ζάχαρης. Συνεπώς, προστίθεται η ακόλουθη παράγραφος στις παρατηρήσεις του άρθρου:

" Αυτό το άρθρο προορίζεται να καταγράψει τα έσοδα που εισπράττουν τα νέα κράτη μέλη σε περίπτωση που δεν εξαντληθούν τα αποθέματα ζάχαρης τα οποία θεωρούνται πλεόνασμα κατά την έννοια του κανονισμού (ΕΚ) αριθ. 60/2004 της Επιτροπής της 14ης Ιανουαρίου 2004."

3. υποτομεασ 1A: μειωση των πιστωσεων για το εγτπε-εγγυησεισ

Στις 30 Νοεμβρίου 2005, το Ευρωπαϊκό Κοινοβούλιο, το Συμβούλιο και η Επιτροπή συμφώνησαν να αποδεχθούν τη διορθωτική επιστολή αριθ. 2/2006 σχετικά με τις γεωργικές δαπάνες. Ο προϋπολογισμός του 2006 ενεκρίθη στις 15 Δεκεμβρίου 2005. Οι πιστώσεις ανάληψης υποχρεώσεων του προϋπολογισμού για το ΕΓΤΠΕ-Εγγυήσεις το 2006 ανέρχονταν σε 51.050 εκατομμύρια ευρώ και οι πιστώσεις πληρωμών σε 50 991 εκατομμύρια ευρώ για τον τομέα 1. Ειδικότερα, οι πιστώσεις ανέρχονταν για τον υποτομέα 1α σε 43.279 εκατομμύρια ευρώ, τόσο για αναλήψεις υποχρεώσεων όσο και για πληρωμές. Για τον υποτομέα 1β, οι πιστώσεις ανάληψης υποχρεώσεων ανέρχονταν σε 7.771 εκατομμύρια ευρώ ενώ οι πιστώσεις πληρωμών ανέρχονταν σε 7.711 εκατομμύρια ευρώ.

Βάσει των διαθέσιμων μέχρι στιγμής στοιχείων εκτέλεσης, η Επιτροπή εντόπισε για τον υποτομέα 1α σημαντικό πλεόνασμα πιστώσεων, για το οποίο το παρόν ΠΔΠ προτείνει να ακυρωθούν οι αναλήψεις υποχρεώσεων όπου υπάρχει σημαντική υπέρβαση του προϋπολογισμού. Η συγκεκριμένη υποαπορρόφηση οφείλεται στην ευνοικότερη εξέλιξη των γεωργικών αγορών το 2005/2006 και συνδέεται επίσης με ορισμένες άμεσες γεωργικές ενισχύσεις, που οδηγούν σε εξοικονόμηση. Από την άλλη πλευρά, το μικρότερο ποσό διορθώσεων που προκύπτει από τις αποφάσεις εκκαθάρισης λογαριασμών θα οδηγήσει σε αύξηση των γεωργικών δαπανών σε σχέση με τα αρχικά προβλεφθέντα ποσά στον προϋπολογισμό, έτσι ώστε η καθαρή εξοικονόμηση θα είναι ελαφρώς χαμηλότερη.

Στη συνέχεια, παρατίθενται ορισμένα σχόλια για τις σημαντικότερες αποκλίσεις μεταξύ του πραγματικού επιπέδου εκτέλεσης και του προβλεπόμενου επιπέδου για τους διάφορους τομείς του προϋπολογισμού 2006.

- Κλωστικά φυτά: Η αύξηση της παγκόσμιας τιμής του βαμβακιού οδήγησε σε μείωση του συντελεστή ενίσχυσης και συνακόλουθη μείωση των πληρωμών που πρέπει να γίνουν.

- Επιστροφές για προϊόντα εκτός παραρτήματος Ι: Η γενική μείωση του επιπέδου των συντελεστών επιστροφής κατά την εξαγωγή καθώς και ο μικρότερος όγκος των κατεργασμένων γεωργικών προϊόντων που εξήχθησαν οδήγησαν σε μείωση των επιστροφών που κατέβαλαν τα κράτη μέλη, και, συνεπώς, στην μικρότερη εφαρμογή των πιστώσεων του συγκεκριμένου μέτρου.

- Οπωροκηπευτικά: οι πληρωμές των κρατών μελών για τα λειτουργικά ταμεία των οργανώσεων παραγωγών στο τέλος της χρήσης θα είναι χαμηλότερες απ΄ότι είχε προβλεφθεί αρχικά.

- Βόειο κρέας: Η ευνοϊκή εξέλιξη της εσωτερικής ζήτησης ως προς το βόειο κρέας αντικατοπτρίζεται στις τιμές, αλλά και οδηγεί στην συνεχή αύξηση των εισαγωγών και την υποχώρηση των εξαγωγών. Η εξοικονόμηση είναι αποτέλεσμα της μείωσης των εξαγόμενων ποσοτήτων με καταβολή επιστροφών και της μείωσης των επιπέδων επιστροφής. Εξάλλου, καταγράφηκε συμπληρωματική εξοικονόμηση για τη θέση του προϋπολογισμού που χρηματοδοτεί έκτακτα μέτρα στήριξης (καθεστώτα Over Thirty Months και Older Catle Disposal Scheme σχετικά με την ΣΕΒ) βάσει των πιο πρόσφατων στοιχείων σχετικά με την απορρόφηση.

- Άμεσες ενισχύσεις : Βάσει των πιο πρόσφατων πληροφοριών που υπέβαλαν τα κράτη μέλη, αναμένεται συνολική υποαπορρόφηση των πιστώσεων για άμεσες ενισχύσεις στο τέλος της χρήσης. Αυτό ισχύει όχι μόνο για τις αποσυνδεδεμένες ενισχύσεις, όπου παραμένουν οι διοικητικές και διαρθρωτικές δυσκολίες για την πληρωμή τους (καθεστώς ενιαίας πληρωμής και ποσά συμπληρωματικής ενίσχυσης), αλλά και για ορισμένες συνδεδεμένες ενισχύσεις (ενισχύσεις στην παραγωγή ελαιολάδου, πριμοδοτήσεις για τον καπνό, στρεμματικές ενισχύσεις για τους καρπούς με κέλυφος, αντισταθμιστικές ενισχύσεις για μπανάνες).

- Λογιστικός έλεγχος των γεωργικών δαπανών: Λαμβάνοντας υπόψη το σύνολο των αποφάσεων εκκαθάρισης που θα ληφθούν ως το τέλος της χρήσης, τα ποσά των οποίων προεξοφλείται η επιστροφή μέσω των διορθώσεων που επιβάλλονται από τις αποφάσεις αυτές είναι χαμηλότερα από το ποσό που ενεγράφη στον προϋπολογισμό 2006. Όπως αναφέρεται παραπάνω, η συγκεκριμένη υποαπορρόφηση συνεπάγεται την αύξηση των δαπανών του ΕΓΤΠΕ-Εγγυήσεις σε σχέση με τον προϋπολογισμό 2006. Αντίθετα, οι επιστροφές ως προς τις άμεσες ενισχύσεις υπήρξαν υψηλότερες από τα προβλεπόμενα ποσά στον προϋπολογισμό.

Στο στάδιο αυτό, η συνολική καθαρή υποαπορρόφηση υπολογίζεται σε περίπου 860 εκατομμύρια ευρώ. Η Επιτροπή θα παρακολουθήσει προσεκτικά την εξέλιξη αυτή τις επόμενες εβδομάδες και θα αναθεωρήσει, εφόσον είναι απαραίτητο, τους σχετικούς αριθμούς κατά τη διάρκεια της διαδικασίας σχετικά με το παρόν ΠΔΠ.

4. τομεασ 2

4.1. Μείωση των πιστώσεων πληρωμών για τα Διαρθρωτικά Ταμεία και το Ταμείο Συνοχής

Το παρόν ΠΔΠ προτείνει τη μείωση κατά 2.500 εκατομμύρια ευρώ σε πιστώσεις πληρωμών για τον τομέα 2. Η αιτιολόγηση δίνεται ση συνέχεια.

Ο προϋπολογισμός για το 2006 συνοδευόταν από δήλωση για τις πιστώσεις πληρωμών του τομέα 2.

Η δήλωση ανέφερε ότι "Εάν η εκτέλεση των πιστώσεων πληρωμών για τα Διαρθρωτικά Ταμεία υπερβεί το 40% μέχρι το τέλος Ιουλίου 2006, ή εάν η Επιτροπή θεωρήσει με βάση οποιοδήποτε άλλο κριτήριο ότι υπάρχει έλλειψη πιστώσεων πληρωμών στον προϋπολογισμό, τότε, αφού εξετάσει τις δυνατότητες αναδιάταξης των πιστώσεων πληρωμών στο πλαίσιο του συνολικού προϋπολογισμού, συμπεριλαμβανομένου του τομέα 2, και αφού εκτιμήσει τις πιθανές πηγές συμπληρωματικών εσόδων, πρέπει να υποβάλει ΠΔΠ στην αρμόδια για τον προϋπολογισμό αρχή ως τον Οκτώβριο το αργότερο. Το Ευρωπαϊκό Κοινοβούλιο και το Συμβούλιο θα αποφασίσουν σχετικά με το ΠΔΠ σε μία ανάγνωση με σκοπό να διατεθούν οι συμπληρωματικές πιστώσεις που απαιτούνται το αργότερο μέχρι τις αρχές Νοεμβρίου 2006."

Η Επιτροπή παρακολούθησε προσεκτικά την εκτέλεση καθόλη τη διάρκεια του έτους. Μολονότι η εκτέλεση των πληρωμών προχώρησε γενικά ικανοποιητικά, οι πληρωμές του Ευρωπαϊκού Ταμείου Περιφερειακής Ανάπτυξης και του Ευρωπαϊκού Κοινωνικού Ταμείου για τα προγράμματα των Διαρθρωτικών Ταμείων στην Ισπανία ήταν συστηματικά χαμηλότερες από τα προϋπολογισθέντα ποσά. Είναι πλέον πολύ πιθανό ότι η συγκεκριμένη μείωση δεν θα αντισταθμιστεί ως τα τέλη του έτους. Η εκτίμηση της εκτέλεσης μέχρι το τέλος Σεπτεμβρίου και οι απορρέουσες προβολές μέχρι το τέλος του έτους δείχνουν την ανάγκη να μειωθούν οι πιστώσεις πληρωμών του τομέα 2 κατά 2.150 εκατομμύρια ευρώ καθαρά. Από τα τέσσερα Διαρθρωτικά Ταμεία, το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Προσανατολισμού (ΕΓΤΠΕ) είναι το μόνο που χρειάζεται συμπληρωματικές πιστώσεις, ύψους 350 εκατομμυρίων ευρώ. Κατέστη δυνατόν να αναδιαταχθούν οι απαραίτητες πιστώσεις για την ενίσχυση του ΕΓΤΠΕ στο πλαίσιο της συνολικής μεταφοράς. Συνεπώς, στο παρόν ΠΔΠ περιλαμβάνονται μόνο οι αρνητικές διορθώσεις στον τομέα 2. Αντιπροσωπεύουν μείωση των πιστώσεων πληρωμών κατά 2.500 εκατομμύρια ευρώ, η κατανομή των οποίων είναι η ακόλουθη.

13 03 01 – ΕΓΤΠΕ στόχος 1 (-1.500 εκατομμύρια ευρώ)

04 02 01 – ΕΚΤ- στόχος 1 (-500 εκατομμύρια ευρώ)·

13 04 01 – Ταμείο Συνοχής (-500 εκατομμύρια ευρώ).

Το μείζον τμήμα της αναθεώρησης προς τα κάτω που ζητείται μέσω του παρόντος ΠΔΠ αφορά τα προγράμματα 2000-2006 των Διαρθρωτικών Ταμείων και συνδέεται με τις αιτήσεις πληρωμών που προέρχονται από την Ισπανία. Στο τέλος Σεπτεμβρίου, οι πληρωμές για τα ισπανικά προγράμματα ανέρχονταν σε 1.717 εκατομμύρια ευρώ (έναντι 3.745 εκατομμυρίων ευρώ την ίδια εποχή πέρυσι). Οι ετήσιες πληρωμές των Διαρθρωτικών Ταμείων υπέρ της Ισπανίας είναι συνήθως πολύ υψηλές (6.345 εκατομμύρια ευρώ το 2005). Οι ισπανικές αρχές παρακράτησαν τις αιτήσεις πληρωμών μέχρι την ολοκλήρωση των εργασιών εσωτερικού ελέγχου μεγάλης κλίμακας (δηλαδή κατά 100%) και το χρονοδιάγραμμα υποβολής των νέων αιτήσεων πληρωμών για το τρέχον έτος είναι ακόμη αβέβαιο. Η αβεβαιότητα αυτή δικαιολογεί μια προσεκτική προσέγγιση με στόχο τον έλεγχο του κινδύνου εμφάνισης σημαντικών πλεονασμάτων έως το τέλος του έτους. Η αναθεώρηση προς τα κάτω που προτείνει το παρόν ΠΔΠ για τα προγράμματα 2000-2006 των Διαρθρωτικών Ταμείων αντιστοιχεί, στο μεγαλύτερο μέρος της, στο έλλειμμα των πληρωμών υπέρ της Ισπανίας από το Ευρωπαϊκό Ταμείο Περιφερειακής Ανάπτυξης και το Ευρωπαϊκό Κοινωνικό Ταμείο στα τέλη Σεπτεμβρίου. Οι πληρωμές υπέρ των άλλων κρατών μελών, περιλαμβανομένων των ΕΕ-10, υπήρξαν γενικά υψηλότερες από τις αντίστοιχες του περασμένου έτους.

Σε ότι αφορά το Ταμείο Συνοχής, οι πληρωμές στο τέλος Σεπτεμβρίου ήταν σαφώς υψηλότερες από τις περυσινές την ίδια ημερομηνία ενώ δεν υπάρχουν ιδιαίτερα προβλήματα για κανένα κράτος μέλος. Ωστόσο, η εκτέλεση του προϋπολογισμού 2006 είναι σαφώς υψηλότερα από πέρυσι (3.500 εκατομμύρια ευρώ έναντι 2.200 εκατομμυρίων) λόγω της αύξησης της πίστωσης "Κοπεγχάγη" υπέρ της ΕΕ-10. Η Επιτροπή εκτιμά αυτή τη στιγμή ότι ο ρυθμός εκτέλεσης των πληρωμών δεν θα αυξηθεί επαρκώς το τελευταίο τρίμηνο ώστε να διασφαλίσει την πλήρη χρησιμοποίηση του αρχικού κονδυλίου που είχε εγγραφεί στον προϋπολογισμό. Συνεπώς, το παρόν ΠΔΠ προτείνει μείωση κατά 500 εκατομμύρια ευρώ των πιστώσεων πληρωμών.

Η πρόταση αυτή της Επιτροπής λαμβάνει υπόψη τις πιο πρόσφατες διαθέσιμες πληροφορίες και τις πιο αξιόπιστες εκτιμήσεις κατά την έγκρισή της. Ωστόσο, η Επιτροπή θα συνεχίσει να παρακολουθεί προσεκτικά την εκτέλεση και θα προβεί σε τελική εκτίμηση των αιτήσεων πληρωμών που θα έχει λάβει από το σύνολο των κρατών μελών στο τέλος Οκτωβρίου (1η Νοεμβρίου για το Ταμείο Συνοχής), που αποτελεί την κανονιστική προθεσμία για την υποβολή των φετινών αιτήσεων πληρωμής. Αυτό μπορεί να οδηγήσει την Επιτροπή σε επανεξέταση του ποσού κατά την πορεία της διαδικασίας σχετικά με το παρόν ΠΔΠ. Αυτή η προσέγγιση είναι η μόνη που επιτρέπει να αντιμετωπιστούν ταυτόχρονα δύο πρωταρχικά αλλά αντιφατικά μελήματα : πρώτον, να εξασφαλιστεί ότι ο προϋπολογισμός είναι επαρκής για την ικανοποίηση όλων των επιλέξιμων αιτήσεων πληρωμών που θα ληφθούν· δεύτερον, να αποφευχθούν, κατά το μέτρο του δυνατού, πλεονάσματα μέχρι το τέλος του έτους. Συνεπώς, η Επιτροπή ζητεί από την αρμόδια για τον προϋπολογισμό αρχή να προγραμματίσει τη διαδικασία σχετικά με το παρόν ΠΔΠ ούτως ώστε να επιτραπεί η πιθανή αναθεώρηση στις αρχές Νοεμβρίου των τροποποιήσεων που προτείνονται στο παρόν ΠΔΠ.

4.2. Τροποποίηση των παρατηρήσεων της γραμμής 13 03 08

Η Επιτροπή προτείνει επίσης την τροποποίηση των παρατηρήσεων του άρθρου 13 03 08, Ευρωπαϊκό Ταμείο Περιφερειακής Ανάπτυξης (ΕΤΠΑ) –τεχνική βοήθεια και καινοτόμες ενέργειες. Η αιτιολόγηση της πρότασης παρατίθεται στη συνέχεια.

Ο κανονισμός (ΕΚ) αριθ. 1083/2006 του Συμβουλίου της 11ης Ιουλίου 2006, περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο και το Ταμείο Συνοχής και την κατάργηση του κανονισμού (ΕΚ) αριθ. 1260/1999, καλύπτει τον προγραμματισμό των νέων προγραμμάτων της πολιτικής για τη συνοχή για την περίοδο 2007-2013. Το άρθρο του 36 καθορίζει ότι η ΕΤΕΠ και το ΕΤΕ είναι δυνατόν μετά από αίτημα των κρατών μελών να συμμετάσχουν στην προετοιμασία των εθνικών στρατηγικών πλαισίων αναφοράς και των επιχειρησιακών προγραμμάτων καθώς και σε δραστηριότητες που συνδέονται με την προετοιμασία σχεδίων, ιδιαίτερα μεγάλων έργων, τη διευθέτηση της χρηματοδότησης και συμπράξεων δημόσιου-ιδιωτικού τομέα. Βάσει των όρων του άρθρου, η ΕΤΕΠ και το ΕΤΕ μπορούν να συνδράμουν την Επιτροπή η οποία, κατ΄εφαρμογή των διατάξεων του άρθρου, μπορεί να χορηγήσει επιχορήγηση στην ΕΤΕΠ ή το ΕΤΕ.

Συνεπώς, η Επιτροπή θεωρεί απαραίτητο, προς όφελος της πλήρους διαφάνειας έναντι της αρμόδιας για τον προϋπολογισμό αρχής να τροποποιήσει τις παρατηρήσεις της γραμμής του προϋπολογισμού 13 03 08, να προσθέσει τη νέα νομική βάση και να αναφέρει ρητά τη χρηματοδότηση των μέτρων κατ΄εφαρμογή του άρθρου 36 του κανονισμού (ΕΚ)αριθ. 1083/2006 του Συμβουλίου. Οι τροποποιημένες παρατηρήσεις που προτείνονται έχουν ως εξής:

" Παρατηρήσεις

Η πίστωση αυτή προορίζεται να καλύψει τις χρηματοδοτούμενες από το ΕΤΠΑ καινοτόμες ενέργειες και τα μέτρα τεχνικής βοήθειας, που προβλέπονται από τα άρθρα 22 και 23 του κανονισμού (ΕΚ) αριθ. 1260/1999. Οι καινοτόμες ενέργειες περιλαμβάνουν μελέτες, πρότυπα πειραματικά έργα και ανταλλαγή εμπειριών. Αποσκοπούν κυρίως στη βελτίωση της ποιότητας των παρεμβάσεων των διαρθρωτικών ταμείων. Η τεχνική βοήθεια καλύπτει τα μέτρα προπαρασκευής, παρακολούθησης, αξιολόγησης, ελέγχου και διαχείρισης που είναι αναγκαία για τη λειτουργία του ΕΤΠΑ. Η πίστωση αυτή μπορεί ιδίως να χρησιμοποιηθεί για την κάλυψη:

- των δαπανών υποστήριξης (έξοδα παράστασης, κατάρτιση, συνεδριάσεις, αποστολές),

- των δαπανών πληροφόρησης και δημοσίευσης,

- των δαπανών τεχνολογίας των πληροφοριών και τηλεπικοινωνιών,

- των συμβάσεων παροχής υπηρεσιών και των μελετών,

- επιδοτήσεων.

Η πίστωση αυτή προορίζεται επίσης να χρηματοδοτήσει τα μέτρα που θα λαμβάνουν οι εταίροι ως προετοιμασία για την προσεχή περίοδο προγραμματισμού, ιδιαίτερα κατ΄εφαρμογή του άρθρου 36 του κανονισμού (ΕΚ) αριθ. 1083/2006 του Συμβουλίου της 11ης Ιουλίου 2006.

Νομικές βάσεις

Κανονισμός (ΕΚ) αριθ. 1261/1999 του Ευρωπαϊκού Κοινοβουλίου και του Συμβουλίου, της 21ης Ιουνίου 1999, σχετικά με το Ευρωπαϊκό Ταμείο Περιφερειακής Ανάπτυξης (ΕΕ L 161 της 26.6.1999, σ. 43).

Κανονισμός (ΕΚ) αριθ. 1080/2006 του Ευρωπαϊκού Κοινοβουλίου και του Συμβουλίου, της 5ης Ιουλίου 2006, για το Ευρωπαϊκό Ταμείο Περιφερειακής Ανάπτυξης και για την κατάργηση του κανονισμού (ΕΚ) αριθ. 1783/1999 (ΕΕ L 210 της 31.7.2006, σ. 1).

Κανονισμός (ΕΚ) αριθ. 1083/2006 του Συμβουλίου, της 11ης Ιουλίου 2006, περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο και το Ταμείο Συνοχής και την κατάργηση του κανονισμού (ΕΚ) αριθ. 1260/1999 (ΕΕ L 210 της 31.7.2006, σ. 25)."

5. τομεασ 7

5.1. Μείωση των πιστώσεων πληρωμών για το SAPARD

Το ΠΔΠ προτείνει τη μείωση των πιστώσεων για το SAPARD σε περίπτωση σημαντικά πλεονασματικού προϋπολογισμού για τις οκτώ παλιές υποψήφιες χώρες και υποαπορρόφησης για τη Ρουμανία και τη Βουλγαρία.

109 εκατομμύρια ευρώ μπορούν να αφαιρεθούν από τη γραμμή 05 05 01 01 – Προενταξιακό μέσο SAPARD, λόγω καθυστερήσεων στην εκτέλεση των προγραμμάτων, ιδιαίτερα στη Ρουμανία. Οι καθυστερήσεις αυτές οφείλονται ειδικότερα στις πλημμύρες του 2005 και του 2006 καθώς και στη σημαντική θέση που κατέχουν, μεταξύ των συναφθεισών συμβάσεων, τα έργα υποδομής, που απαιτούν περισσότερο χρόνο για να εκτελεσθούν.

287 εκατομμύρια ευρώ μπορούν να αφαιρεθούν από τη γραμμή 05 05 01 02 – Προενταξιακό μέσο SAPARD – Ολοκλήρωση, σχετικά με οκτώ υποψήφιες χώρες της προενταξιακής συνδρομής.

Στο ΠΔΠ 2006 που καταρτίστηκε στις αρχές του 2005,η Επιτροπή πρόβλεψε τις απαραίτητες πιστώσεις για την ικανοποίηση των αιτήσεων τελικών πληρωμών σχετικά με τα προγράμματα SAPARD υπέρ των νέων κρατών μελών ενόψει του κλεισίματος αυτών των προγραμμάτων (300 εκατομμύρια ευρώ).

Το φθινόπωρο του 2005, η εκτέλεση των προγραμμάτων αυτών επιταχύνθηκε σημαντικά. Προκειμένου να καλυφθεί η αυξημένη ζήτηση, μεταφέρθηκαν 271 εκατομμύρια ευρώ στη γραμμή 05 05 01 02 και το μεγαλύτερο μέρος του υπόλοιπου προς εκκαθάριση (RAL) μπόρεσε να εκκαθαριστεί το 2005 αντί του 2006. Ο προϋπολογισμός 2006 δεν προσαρμόστηκε ωστόσο προς τα κάτω. Συνεπώς, στα τέλη του 2005, έξι νέα κράτη μέλη από τα οκτώ είχαν φθάσει το ανώτατο όριο του 95% πέρα από το οποίο η Επιτροπή παύει τις πληρωμές μέχρι να συγκεντρωθούν οι προϋποθέσεις για την καταβολή του τελικού υπολοίπου. Το ιδιαίτερα υψηλό επίπεδο των πληρωμών το 2005 μείωσε το υπόλοιπο προς εκκαθάριση για τα οκτώ νέα κράτη μέλη σε 75 εκατομμύρια ευρώ στα τέλη του 2005, δηλαδή επίπεδο σαφώς χαμηλότερο από τις πιστώσεις του 2006.

Λόγω της επιταχυμένης αυτής εκτέλεσης στα τέλη του 2005, μόνο δύο πληρωμές υπέρ της Ουγγαρίας και της Λετονίας, πραγματοποιήθηκαν το 2006. Οι δύο αυτές χώρες είχαν επίσης φθάσει στο ανώτατο όριο του 95%. Πάντα το 2005 η Δημοκρατία της Τσεχίας υποβάλει αίτηση για την πληρωμή του υπόλοιπου του προγράμματος. Με την επιφύλαξη της έγκρισης θετικής απόφασης για την εκκαθάριση των λογαριασμών του 2005, το πρόγραμμα αυτό θα μπορούσε να κλείσει με την πληρωμή των υπολοίπων που οφείλονται στη Δημοκρατία της Τσεχίας. Στην περίπτωση αυτή, θα παραμείνει ένα μη χρησιμοποιημένο ποσό 287 εκατομμυρίων ευρώ στη συγκεκριμένη γραμμή.

5.2. ISPA

Η Επιτροπή προτείνει μείωση κατά 100 εκατομμυρίων ευρώ σε πιστώσεις πληρωμών για τη γραμμή 13 05 01 02 – Μέσο προενταξιακών διαρθρωτικών πολιτικών – Ολοκλήρωση της προενταξιακής βοήθειας σχετικά με οκτώ υποψήφιες χώρες.

Η τροποποίηση αυτή λαμβάνει υπόψη τις αιτήσεις πληρωμής, που είναι χαμηλότερες απ΄ότι είχε προβλεφθεί, για τα σχέδια των νέων κρατών μελών που ξεκίνησαν στο πλαίσιο των μέσου προενταξιακών διαρθρωτικών πολιτικών (ISPA) που κατέστησαν σχέδια του Ταμείου Συνοχής μετά την προσχώρηση. Η κανονιστική προθεσμία για την υποβολή των αιτήσεων πληρωμών το 2006 για τα εν λόγω σχέδια είναι η 1η Νοεμβρίου. Συνεπώς, για τους ίδιους λόγους με αυτούς που προαναφέρθηκαν σχετικά με τις τροποποιήσεις που προτείνονται στο παρόν ΠΔΠ για τα Διαρθρωτικά Ταμεία και το Ταμείο Συνοχής, η Επιτροπή μπορεί να αναθεωρήσει τα στοιχεία στη διάρκεια της διαδικασίας για το παρόν ΠΔΠ.

5.3. Κύπρος

Ο κανονισμός για τις ενισχύσεις υπέρ του βόρειου τμήματος της Κύπρου εγκρίθηκε μόλις στα τέλη Φεβρουαρίου 2006. Ο εν λόγω κανονισμός[3] αποβλέπει στην αντιμετώπιση των ιδιαιτεροτήτων της κατάστασης στο βόρειο τμήμα της Κύπρου, όπου το κοινοτικό κεκτημένο έχει ανασταλεί. Μια ιδιαίτερη πτυχή είναι ότι, για σχέδια ύψους άνω των 5 εκατομμυρίων ευρώ, ο κανονισμός προβλέπει μεγαλύτερη περίοδο διαβούλευσης με τα κράτη μέλη κατά τη διάρκεια της διαδικασίας προγραμματισμού (δύο μήνες αντί για τρεις εβδομάδες). Το γεγονός αυτό, καθώς και τα εμπόδια που αντιμετωπίστηκαν κατά τη διαδικασία προγραμματισμού και σχετικά με τις διαδικασίες για την διασφάλιση της εγγύησης των δικαιωμάτων ιδιοκτησίας, καθυστέρησε τη διαδικασία λήψης αποφάσεων της Επιτροπής για τα σημαντικά σχέδια. Πριν από τον Οκτώβριο, μόνο δύο σχέδια, και τα δύο ύψους χαμηλότερου των 5 εκατομμυρίων ευρώ, είχαν εγκριθεί. Ωστόσο, θα δεσμευτεί το συνολικό ποσό (259 εκατομμύρια ευρώ, εφόσον εγκριθεί το σχέδιο διορθωτικού προϋπολογισμού αριθ. 5/2006) πριν από το τέλος του έτους και θα υπογραφούν οι αρχικές συμβάσεις. Πάντως, δεν αναμένεται οι πρώτες πληρωμές για τα μεγάλα αυτά σχέδια να πραγματοποιηθούν πριν από το 2007, έτσι ώστε το παρόν ΠΔΠ προτείνει μείωση κατά 50 εκατομμύρια ευρώ των πιστώσεων πληρωμών.

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΤΩΝ ΔΗΜΟΣΙΟΝΟΜΙΚΩΝ ΠΡΟΟΠΤΙΚΩΝ

Δημοσιονομικές προοπτικές Τομέας/υποτομέας | Δημοσιονομικές προοπτικές 2006 | Προϋπολογισμός 2006 περιλαμβανομένων ΔΠ 14-2, 35, ΠΔΠ 3 και 5/2006 | ΠΔΠ 6/2006 | Προϋπολογισμός 2006 περιλαμβανομένων ΔΠ 14, 2, 35, ΠΔΠ 3, 5 και 6/2006 |

|ΠΑΥ |ΠΠ |ΠΑΥ |ΠΠ |ΠΑΥ |ΠΠ |ΠΑΥ |ΠΠ | |1. ΓΕΩΡΓΙΑ | | | | | | | | | |- Γεωργικές δαπάνες |44 847 000 000 | |43 279 720 000 |43 279 720 000 |-860 000 000 |-860 000 000 |42 419 720 000 |42 419 720 000 | |- Αγροτική ανάπτυξη και συνοδευτικά μέτρα |7 771 000 000 | |7 771 000 000 |7 711 300 000 | | |7 771 000 000 |7 711 300 000 | |Σύνολο |52 618 000 000 | |51 050 720 000 |50 991 020 000 |-860 000 000 |-860 000 000 |50 190 720 000 |50 131 020 000 | | Περιθώριο | | |1 567 280 000 | | | |2 427 280 000 | | |2. ΔΙΑΡΘΡΩΤΙΚΕΣ ΕΝΕΡΓΕΙΕΣ | | | | | | | | | |- Διαρθρωτικά Ταμεία |38 523 000 000 | |38 522 922 880 |32 134 099 237 | |-2 000 000 000 |38 522 922 880 |30 134 099 237 | |- Ταμείο Συνοχής |6 094 000 000 | |6 032 082 110 |3 505 500 000 | |-500 000 000 |6 032 082 110 |3 005 500 000 | |Σύνολο |44 617 000 000 | |44 555 004 990 |35 639 599 237 | |-2 500 000 000 |44 555 004 990 |33 139 599 237 | | Περιθώριο | | |61 995 010 | | | |61 995 010 | | |3. ΕΣΩΤΕΡΙΚΕΣ ΠΟΛΙΤΙΚΕΣ |9 385 000 000 | |9 394 562 774 |8 907 066 732 | | |9 394 562 774 |8 907 066 732 | | Περιθώριο | | |5 235 815 | | | |5 235 815 | | |4. ΕΞΩΤΕΡΙΚΕΣ ΔΡΑΣΕΙΣ |5 269 000 000 | |5 544 000 000 |5 369 049 920 | | |5 544 000 000 |5 369 049 920 | | Περιθώριο | | |-275 000 000 | | | |-275 000 000 | | |5. ΔΙΟΙΚΗΣΗ |6 708 000 000 | |6 656 924 362 |6 656 924 362 | | |6 656 924 362 |6 656 924 362 | | Περιθώριο | | |51 075 638 | | | | 51 075 638 | | |6. ΑΠΟΘΕΜΑΤΙΚΑ |458 000 000 | |458 000 000 |458 000 000 | | |458 000 000 |458 000 000 | |- Αποθεματικό για εγγυήσεις |p.m. | |229 000 000 |229 000 000 | | |229 000 000 |229 000 000 | |- Αποθεματικό έκτακτης βοήθειας |p.m. | |229 000 000 |229 000 000 | | |229 000 000 |229 000 000 | | Περιθώριο | | |p.m. | | | |p.m. | | |7. ΠΡΟΕΝΤΑΞΙΑΚΗ ΕΝΙΣΧΥΣΗ |3 566 000 000 | |2 692 159 038

|2 984 409 038

| |-546 000 000 |2 692 159 038

|2 438 409 038

| | Περιθώριο | | | 965 400 000 | | | | 965 400 000 | | |8. ΑΝΤΙΣΤΑΘΜΙΣΕΙΣ |1 074 000 000 | |1 073 500 332 |1 073 500 332 | | |1 073 500 332 |1 073 500 332 | | Περιθώριο | | | 499 668 | | | | 499 668 | | | ΣΥΝΟΛΟ |123 695 000 000 |119 292 000 000 |121 424 871 496 |112 079 569 621 |-860 000 000 |-3 906 000 000 |120 564 871 496 |108 173 569 621 | | Περιθώριο | | |2 376 486 131 |7 318 788 006 | | |3 236 486 131 |11 224 788 006 | |4Για το ΔΠ 1, το ποσό του Ταμείου Αλληλεγγύης της Ευρωπαϊκής Ένωσης (EUSF) εγγράφεται πάνω από τους τομείς 3 και 7 όπως προβλέπεται από τη διοργανική συμφωνία της 7ης Νοεμβρίου 2002 (ΕΕ C 283 της 20.11.2002).

5Το ΠΔΠ 4/2006 εγκρίθηκε ως ΔΠ 3/2006.

[1] ΕΕ L 248 της 16.09.2002, σ.1.

[2] Η χρήση ενημερωμένων προβλέψεων στην πλευρά των εσόδων βελτιώνει την ακρίβεια των πληρωμών που καλούνται να πραγματοποιήσουν τα κράτη μέλη κατά τη διάρκεια του δημοσιονομικού έτους. Σύμφωνα με την προτεινόμενη αναθεώρηση, τα κράτη μέλη θα καταβάλουν μειωμένες εισφορές βάσει του ΑΕΕ.

[3] Κανονισμός (ΕΚ) αριθ. 389/2006 του Συμβουλίου της 27ης Φεβρουαρίου 2006 (ΕΕ L 65 της 7.3.2006, σ.5).